လဲ့လဲ့ဝင်း

ဒေါ်လဲ့လဲ့ဝင်းသည် ၂၀၀၈ ခုနှစ်၊ တရုတ်နိုင်ငံ ပေကျင်း အိုလံပစ် အားကစားပွဲတော်တွင် မြန်မာနိုင်ငံလက်ရွေးစင်အဖြစ် ကိုယ်စားပြု ဝင်ရောက်ယှဉ်ပြိုင်ခဲ့သော အပြေးအားကစားသမား တစ်ဦး ဖြစ်သည်။ ဒေါ်လဲ့လဲ့ဝင်းကို မကွေးတိုင်းဒေသကြီး၊ နတ်မောက်မြို့၊ ဈေးရပ်မြောက်ပိုင်း၊ အဖ ဗိသုကာဆရာကြီးဦးပန်းကြိုင်၊ အမိ ဒေါ်မြကျင်တို့က ၁၉၇၇ ခုနှစ်၊ ဖေဖော်ဝါရီလ ၉ ရက်နေ့တွင် ဖွားမြင်ခဲ့သည်။ နတ်မောက်မြို့၊ ကန်ကြီးရပ် အမှတ်(၁) အခြေခံပညာအထက်မူလတန်းကျောင်းတွင် သူငယ်တန်းမှ စတုတ္ထတန်းအထိ၊ ထိုမှတစ်ဆင့် အစိုးရအလယ်တန်းနှင့် အထက်တန်းကျောင်းများတွင် ပညာဆည်းပူးခဲ့သည်။ သူမသည် ဘန်ကောက်တွင် ကျင်းပသော ၂၀၀၇ ခုနှစ် အရှေ့တောင်အာရှ အားကစားပြိုင်ပွဲတွင် အမျိုးသမီး မီတာ ၄၀၀ အပြေးပြိုင်ပွဲတွင် ၅၅.၁၁ စက္ကန့်ဖြင့် ငွေတံဆိပ် ရရှိခဲ့သည်။ ကိုးကား Category:မြန်မာ အိုလံပစ် ပြေးခုန်ပစ် အားကစားသမားများ Category:မြန်မာ အမျိုးသမီး တာတိုအပြေး အားကစားသမားများ